**SAK TIL ÅRSMØTET I ROGALAND RIDEKLUBB – APRIL 2013**

**Flere nye luftegarder**

**Forslag til vedtak:**

**Rogaland rideklubb skal prioritere riving av de gamle brakkene for å få laget til nye luftegarder i tråd med gjeldende regelverk.**

**Bakgrunn:**

Det er pr. i dag svært få luftegarder i forhold til antall hester på anlegget. Det er ofte umulig å få tak i en luftegård til hesten innenfor den tid en har til rådighet når en er i stallen. Mosjon og friluft er et svært viktig dyrevelferdstiltak, og det vises her til forskrift om velferd for hest, § 22, hvorav framgår:

*«Alle hester skal sikres mulighet for daglig mosjon og uteliv i egnet luftegård eller på beite.*

*Hester som står oppstallet i boks, skal ha daglig trening eller sikres mulighet for fri bevegelse i minst 2 timer per dag. Hester som står oppbundet, skal i tillegg til eventuell daglig trening sikres mulighet for fri bevegelse og mosjon i minst 2 timer per dag. Kravet om fri bevegelse gjelder ikke dersom helsemessige forhold hos hesten eller vær og føreforhold tilsier noe annet.»*

I LMD’s rettleder til velferdsforskriften skrives det:

*«Til § 16 Luftegårder, beiter, treningsbaner og utearealer*

*Utearealet må ha størrelse og utforming som gir hestene mulighet mosjon, også i høyt tempo. Luftegårder bør være minst 10m x 30m. Forholdene bør legges til rette slik at flere hester kan gå sammen.*

*Underlaget må være egnet for hester uten for mye stein og holdes ryddet for gjenstander hestene kan skade seg på. Det må tåle den aktuelle belastningen uten å bli for mye tråkket opp, særlig når det er vått. Om vinteren kan det være behov for å måke snø, både av hensyn til underlaget og for å hindre at gjerdene blir for lave. Ved isete underlag må det settes i verk nødvendige tiltak, f.eks strøing eller skoing av hestene. Gjødsel bør fjernes regelmessig av hensynet til hygienen og underlaget.*

*Gjerdene må være godt synlige for hestene og av solide materialer eller strømførende. Sauenetting er lite egnet som hestegjerde pga risiko for at hester kan henge seg fast»*

**Konklusjon:**Antakelig og forventelig vil der i klubben være enighet om at det trenges flere luftegårder på anlegget. Mht en frisk og rask og fornøyd hest for maksimal ytelse til glede for rytter er luftegardene særss viktige. **Jeg ber derfor om at formannen vurderer, og på årsmøtet orienterer om den økonomiske og faktiske muligheten for å få anlagt flere slike luftegarder i løpet av året.** Om ønskelig vil jeg evt. kunne skaffe firma til å anslå kostnadene ved fjerning av de gamle brakkene.

Mvh

Stavanger, 8. april 2013

Kirsten Smedvig